Ο **Γκεβόργκ Γκαζαριάν** (αρμενικά: *Գևորգ Ղազարյան*, 5 Απριλίου 1988) (αγγλικά: *Gevorg Ghazaryan*) είναι Αρμένιος ποδοσφαιριστής που αγωνίζεται ως μέσος-επιθετικός. Αγωνίζεται στην Αραράτ-Αρμενία. Είναι επίσης διεθνής με την Εθνική ομάδα της Αρμενίας.

Καριέρα
-------

 Ο Γκαζαριάν εν δράσει
### Πιούνικ

Ο Γκεβόργκ Γκαζαριάν ξεκίνησε την καριέρα του στην ΦΚ Πιουνίκ, με την οποία έκανε επίσημο ντεμπούτο το 2005 σε ηλικία 17. Το πρώτο του γκολ με την Πιουνίκ το πέτυχε την επόμενη σεζόν εις βάρος της Σιράκ.

Η Πιουνίκ τον παραχώρησε δανεικό το 2007 στην Μπανάντς. Ξεκίνησε ικανοποιητικά, αφού στο ντεμπούτο του πέτυχε χατ τρικ. Η γενικότερη απόδοσή του ήταν καλή, πετυχαίνοντας 6 γκολ σε 11 αγώνες κι αυτό είχε ως αποτέλεσμα την επιστροφή του στην Πιουνίκ.

Ο Γκαζαριάν έκανε πολύ καλές εμφανίσεις στην Πιουνίκ και κατέκτησε τίτλους, προσελκύοντας το ενδιαφέρον της ουκρανικής Μεταλούργκ Ντονέτσκ, η οποία και τον απέκτησε το 2011.

### Μεταλούργκ Ντονέτσκ

Ο Γκαζαριάν υπέγραψε το 2011 συμβόλαιο με την ουκρανική Μεταλούργκ Ντονέτσκ. Στην ουκρανική ομάδα μέτρησε 50 συμμετοχές και πέτυχε έξι γκολ. Το 2013 είχε πάει δανεικός στη ΦΚ Σαχτιόρ Καραγκαντί του Καζακστάν σημειώνοντας τρεις συμμετοχές.

Τη σεζόν 2013-2014 είχε 10 συμμετοχές με τη Σαχτιόρ, η οποία τερμάτισε στην έκτη θέση του πρωταθλήματος.

### Ολυμπιακός Πειραιώς

Στις 12 Ιουλίου 2014 υπέγραψε διετές συμβόλαιο με τον Ολυμπιακό. Ο Γκαζαριάν πραγματοποίησε το επίσημο ντεμπούτο του στο Ελληνικό Πρωτάθλημα σε έναν αγώνα με τη Νίκη Βόλου στις 23 Αυγούστου 2014, ως αλλαγή (τελικό σκορ 3-1 υπέρ του Ολυμπιακού). Ως βασικός ξεκίνησε (κάνοντας παράλληλα και ντεμπούτο στο Κύπελλο Ελλάδος) σε έναν αγώνα με την Παναχαϊκή, όπου το τελικό σκορ ήταν 0-1 υπέρ του Ολυμπιακού. Στο Τσάμπιονς Λιγκ δεν πήρε καθόλου χρόνο συμμετοχής, καθώς ο προπονητής του τον άφησε εκτός ευρωπαϊκής *λίστας*.

Στις 30 Ιανουαρίου 2015 η ΠΑΕ Ολυμπιακός ανακοίνωσε πως λήγει τη συνεργασία της με τον Γκαζαριάν.

### Κέρκυρα

Στις 30 Ιανουαρίου 2015, μετά τη λήξη της συνεργασίας του με την ΠΑΕ Ολυμπιακός, ανακοινώθηκε η μεταγραφή του από την Κέρκυρα για 6 μήνες. Το ντεμπούτο του με τη φανέλα της Κέρκυρας το έκανε στις 8 Φεβρουαρίου 2015 κόντρα στον Πανιώνιο, ενώ πέτυχε το πρώτο του γκολ με την ομάδα της Κέρκυρας στις 8 Μαρτίου 2015 κόντρα στον Παναιτωλικό στο Αγρίνιο, ένα γκολ που χάρισε και τη νίκη στην ομάδα του (0-1).

Διεθνής καριέρα
---------------

Ο Γκαζαριάν πραγματοποίησε 6 εμφανίσεις και έβαλε 1 γκολ με την Κ19 της Αρμενίας και 18 ματς με 5 τέρματα στην Κ21. Το ντεμπούτο του με την Εθνική ανδρών το έκανε σε ηλικία 18 ετών 9 μηνών και 9 ημερών.

Με την Εθνική Ανδρών έκανε το ντεμπούτο του στις 22 Αυγούστου 2007 εναντίον της Πορτογαλίας για τα προκριματικά του Euro 2008, όπου το τελικό σκορ ήταν 1-1.

Προσωπική ζωή
-------------

Ο Γκαζαριάν με τη γυναίκα του συναντήθηκαν στο Σεβάν, ενώ απέκτησαν ένα γιο τον Δεκέμβριο του 2012.

Διακρίσεις
----------

Συλλογικές
* Πρωτάθλημα Αρμενίας: 2006, 2007, 2008, 2009, 2010
* Κύπελλο Αρμενίας: 2009, 2010
* Σούπερ Καπ Αρμενίας: 2006, 2007, 2009

Ατομικές
* Καλύτερος νέος παίχτης Πρωταθλήματος Αρμενίας: 2007
* Πρώτος σκόρερ Πρωταθλήματος Αρμενίας: 2010
* Παίκτης της χρονιάς στη Μεταλούργκ Ντονέτσκ: 2011

Παραπομπές
----------

1. 1 2 3  «Γκαζαριάν, ο πρώτος!». Sport24.gr.
2. 1 2 3  «Αυτός είναι ο Γκαζαριάν που είναι στόχος του Ολυμπιακού». Gazzetta.gr.
3. ↑  «Первые новички донецкого "Металлурга"». Ua-Football.com.
4. ↑  «ΣΤΟΝ ΟΛΥΜΠΙΑΚΟ ΚΑΙ ΕΠΙΣΗΜΑ Ο ΓΚΑΖΑΡΙΑΝ». NewsNow.gr.
5. ↑  «Τα πάντα για να ανταποκριθώ στις προσδοκίες». Olympiacos.org.
6. ↑  «Ολυμπιακός - Νίκη Βόλου 3-1». Sport24.gr. Ανακτήθηκε στις 18 Δεκεμβρίου 2014.
7. ↑  «Παναχαϊκή - Ολυμπιακός 0-1». Sport24.gr. Ανακτήθηκε στις 18 Δεκεμβρίου 2014.
8. ↑  ΠΑΕ Ολυμπιακός (30 Ιανουαρίου 2015). «ΠΑΕ Ολυμπιακός - Ανακοίνωση». Olympiacos.org. Ανακτήθηκε στις 2 Φεβρουαρίου 2015.
9. ↑  SportDay.gr (30 Ιανουαρίου 2015). «Στην Κέρκυρα ο Γκαζαριάν». SportDay. Αρχειοθετήθηκε από το πρωτότυπο στις 2 Φεβρουαρίου 2015. Ανακτήθηκε στις 7 Απριλίου 2015.
10. ↑  Attiki Press (8 Μαρτίου 2015). «Με Γκαζαριάν 1-0 στο Αγρίνιο η Κέρκυρα». iNews.gr. Αρχειοθετήθηκε από το πρωτότυπο στις 14 Ιουλίου 2015. Ανακτήθηκε στις 7 Απριλίου 2015.
11. ↑  «Gevorg Ghazaryan». ArmFootball.com. Αρχειοθετήθηκε από το πρωτότυπο στις 2 Φεβρουαρίου 2014. Ανακτήθηκε στις 13 Ιουνίου 2014.
12. ↑  «Yerevan, "Republican", 15.000 att. EURO 2008 qualifier». ArmFootball.com. 22 Αυγούστου 2007.
13. ↑  «Հայաստանի հավաքականի ֆուտբոլիստների կանայք». Sport.arm. Αρχειοθετήθηκε από το πρωτότυπο στις 24 Οκτωβρίου 2014. Ανακτήθηκε στις 13 Ιουνίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκεβόργκ Γκαζαριάν** |

* Ο Γκαζαριάν στο National-Footblall-Teams.com
* Ο Γκαζαριάν στο Socceraway.com
* Ο Γκαζαριάν στο Tripod.com
* Ο Γκαζαριάν στο FootballDatabase.eu